ઓડિશામાં ગરમીનો કહેર યથાવત રહેતા સરકારે ૧૨થી ૩ વાગ્યા દરમિયાન આકરા તાપમાં બહાર નીકળવાને બદલે લોકોને ઘરમાં રહેવાની સલાહ આપી હતી. શાળાઓના સમયમાં ફેરફાર કર્યા પછી પણ તાપમાનનો પારો સતત ઊંચો રહેતા સરકારે રાજ્યની શાળાઓમાં ઉનાળુ વેકેશન જાહેર કરી દીધું છે. ૨૬મી એપ્રિલથી (આજથી) રાજ્યભરની શાળાઓમાં ઉનાળુ વેકેશન લાગુ પડી જશે. છેલ્લા કેટલાક દિવસથી ઓડિશાના ૧૭ શહેરોનું તાપમાન ૪૦ ડિગ્રી થી વધુ નોંધાય છે અને કેટલાક શહેરોમાં આ પારો છેક ૪૪ ડિગ્રી સુધી પહોંચે છે.